55. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 340 της 20/29 Δεκ. 2000 (ΦΕΚ Α΄292) Δημιουργία ειδικού αποθεματικού από τον λογαριασμό «Ορκωτών Εκτιμητών» για την καταβολή αποζημιώσεων κατά την αποχώρηση των μελών του Σώματος Ορκωτών Εκτιμητών». Έχοντας υπόψη: 1.Τις διατάξεις της παρ. 1 και της περιπτ. στ΄ της παρ. 3 του άρθρου 2 του νόμου 2515/1997 «Άσκηση επαγγέλματος Λογιστή Φοροτεχνικού, λειτουργία Σώματος Ορκωτών Εκτιμητών (Σ.Ο.Ε.) και άλλες διατάξεις» (Α΄ 154). 2.Τις διατάξεις της παρ. 5 του άρθρου 15 του νόμου 820/1978 «Περί λήψεως μέτρων δια την περιστολήν της φοροδιαφυγής και άλλων τινών συναφών διατάξεων» (Α΄ 174), όπως ισχύουν. 27.Β.ζ.55 Μέτρα κατά της Φοροδιαφυγής 3.Τις διατάξεις του άρθρου 29Α του ν. 1558/1985 (A΄ 137), το οποίο προστέθηκε με το άρθρο 27 του ν. 2081/1992 (Α΄154) και τροποποιήθηκε με το άρθρο 1 παρ. 2α του ν. 2469/1997 (Α΄ 38). 4.Την αριθμ. 1039386/441/Α0006/ 21.4.2000 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών (ΦΕΚ 571/τ.Β΄/ 21.4.2000). 5.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 6.Τις αριθμ. 211/1999 και αριθμ. 469/2000 γνωμοδοτήσεις του Συμβουλίου της Επικρατείας. Με πρόταση του Υφυπουργού Οικονομικών και του Υπουργού Δικαιοσύνης, αποφασίζουμε: Άρθρο 1 Δημιουργία Ειδικού Αποθεματικού Στο Ν.Π.Ι.Δ.. με την επωνυμία «Σώμα Ορκωτών Εκτιμητών» δημιουργείται ειδικό αποθεματικό από τον «Λογαριασμό Ορκωτών Εκτιμητών» του άρθρου 15 παρ. 5 του ν. 820/1978, με σκοπό την καταβολή εφ άπαξ ποσού στα μέλη του Σ.Ο.Ε., κατά την αποχώρηση τους από το επάγγελμα. Άρθρο 2 Πόροι του Ειδικού Αποθεματικού 1.Πόροι του Ειδικού Αποθεματικού είναι: α)Ποσό δραχμών εκατό πενήντα εκατομμυρίων (150.000.000), με το οποίο προικοδοτείται το ειδικό αποθεματικό, από τον κατά το άρθρο 15 παρ. 5 του ν. 820/1978 λογαριασμό των Ορκωτών Εκτιμητών. β)Κάθε άλλο ποσό που θα μεταφερθεί με απόφαση του Εποπτικού Συμβουλίου, που εγκρίνεται από τον Υπουργό Οικονομικών, από τον υφιστάμενο κατά την δημοσίευση του παρόντος λογαριασμό των Ορκωτών Εκτιμητών του άρθρου 15 παρ. 5 του ν. 820/1978. γ)Οι ετήσιες εισφορές των μελών του Σώματος, οι οποίες ανέρχονται στο 7% των ετησίων ακαθαρίστων αμοιβών τους. δ)Κάθε άλλη επιχορήγηση ή χορηγία ή παροχή από ελευθεριότητα, η οποία γίνεται αποδεκτή με απόφαση του Εποπτικού Συμβουλίου. 2.Η είσπραξη της εισφοράς γίνεται με παρακράτηση από το Σ.Ο.Ε. του ως άνω ποσοστού κατά την είσπραξη της αμοιβής του μέλους του Σώματος. Άρθρο 3 Δικαιούχοι αποζημίωσης και προϋποθέσεις καταβολής 1.Δικαιούχοι της αποζημίωσης είναι τα μέλη του Σώματος Ορκωτών Εκτιμητών, όπως αυτά ορίζονται στο άρθρο 2 παρ. 1 του ν. 2515/1997, ήτοι οι Ορκωτοί  Εκτιμητές, οι βοηθοί Ορκωτοί Εκτιμητές Α΄ τάξης και οι βοηθοί Ορκωτοί Εκτιμητές. 2.Προϋπόθεση για τη λήψη της παραπάνω αποζημίωσης είναι η διαγραφή του δικαιούχου από το Σώμα Ορκωτών Εκτιμητών, λόγω συμπληρώσεως του ορίου ηλικίας ή παραιτήσεως ή αποχωρήσεως λόγω μονίμου ολικής ανικανότητας ή θανάτου. 3.Σε περίπτωση διαγραφής λόγω θανάτου, το δικαίωμα αποζημίωσης έχουν οι κληρονόμοι του αποβιώσαντος κατά τους όρους του ισχύοντος κληρονομικού δικαίου. 4.Την καταβολή της παραπάνω αποζημίωσης δεν αποκλείει η υποχρέωση οποιουδήποτε άλλου φορέα ιδιωτικού ή δημόσιου χαρακτήρα προς παροχή για την ίδια αίτια. 5.Πλην των περιπτώσεων θανάτου και μόνιμης ολικής ανικανότητας, για τις οποίες δεν τίθεται χρονικός περιορισμός, το δικαίωμα για τη λήψη της παραπάνω αποζημίωσης (εφάπαξ ποσού) αποκτάται με τη συμπλήρωση δεκαετούς τουλάχιστον θητείας ως μέλους του Σ.Ο.Ε. Άρθρο 4 Προσδιορισμός ύψους αποζημίωσης (εφάπαξ ποσού) Το ύψος της αποζημίωσης (εφάπαξ ποσού) που λαμβάνει το μέλος του Σ.Ο.Ε. κατά την αποχώρηση του προσδιορίζεται από το γινόμενο του κλάσματος με αριθμητή το συνολικό αριθμό των μηνών υπηρεσίας του στο Σ.Ο.Ε. και παρανομαστή τον αριθμό δώδεκα (12) επί συντελεστή ένα και εβδομήντα πέντε εκατοστά (1,75) επί το κλάσμα που έχει αριθμητή το σύνολο των αμοιβών του αποχωρούντος μέλους του Σ.Ο.Ε. των πέντε τελευταίων ετών υπηρεσίας του και παρανομαστή τον αριθμό εξήντα (60). Άρθρο 5 Διαχείριση Ειδικού Αποθεματικού 1.Η διαχείριση του ειδικού αποθεματικού για την καταβολή αποζημιώσεων κατά την αποχώρηση των μελών του Σώματος Ορκωτών Εκτιμητών γίνεται από το Εποπτικό Συμβούλιο, σύμφωνα με τους διαχειριστικούς κανόνες στους οποίους υπόκειται το Σ.Ο.Ε. Η κίνηση του Ειδικού αποθεματικού απεικονίζεται σε ιδιαίτερο λογαριασμό. 2. Η διαπίστωση της συνδρομής των προϋποθέσεων για την καταβολή της αποζημίωσης στους δικαιούχους και η έγκριση της καταβολής της γίνεται με απόφαση του Εποπτικού Συμβουλίου. (Μετά τη σελ. 196,528) Σελ. 196,529 Τεύχος 1447 Σελ. 53 Μέτρα κατά της Φοροδιαφυγής 27.Β.ζ.55 3.Το Εποπτικό Συμβούλιο μπορεί με αποφάσεις του να τοποθετεί επωφελώς τα χρήματα του ειδικού αποθεματικού σε κινητές αξίες και ακίνητα. Επιτρέπεται η χρήση των ακινήτων για τις ανάγκες του Σ.Ο.Ε. Άρθρο 6 Μετά την αποχώρηση από το Σ.Ο.Ε. και την είσπραξη της κατά τις διατάξεις του παρόντος αποζημίωσης (εφάπαξ ποσού), το μέλος που αποχωρεί δεν διατηρεί δικαίωμα έναντι του Σ.Ο.Ε ως προς το ειδικό αποθεματικό του άρθρου 1 του παρόντος. Άρθρο 7 Μεταβατικές Διατάξεις 1.Για τη λήψη της αποζημίωσης που προβλέπεται από το παρόν διάταγμα, στο χρόνο υπηρεσίας των δικαιούχων συνυπολογίζεται και ο χρόνος υπηρεσίας που έχει διανυθεί πριν από τη δημοσίευση του παρόντος στο Σώμα Ορκωτών Εκτιμητών. 2.Δικαίωμα αποζημίωσης, κατά τους όρους του παρόντος διατάγματος, έχουν τα μέλη του Σώματος Ορκωτών Εκτιμητών που αποχώρησαν από αυτό πριν από την έναρξη ισχύος του παρόντος.